రాజేష్ లిలోథియా

రాజేష్ లిలోథియా  (జననం 4 జూలై 1969) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2015 ఢిల్లీ శాసనసభ ఎన్నికలలో పటేల్ నగర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

రాజేష్ లిలోథియా ఆల్ ఇండియా కాంగ్రెస్ కమిటీలో కార్యదర్శిగా, బీహార్ ఇన్‌చార్జ్‌గా, ఢిల్లీ ప్రదేశ్ కాంగ్రెస్ కమిటీ వర్కింగ్ ప్రెసిడెంట్‌గా వివిధ హోదాల్లో పని చేసి 2021 డిసెంబర్ 25న ఆల్ ఇండియా కాంగ్రెస్ కమిటీ (షెడ్యూల్డ్ కులాల విభాగం) అధ్యక్షుడిగా నియమితుడయ్యాడు.
రాజకీయ జీవితం
రాజేష్ లిలోథియా భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో 2001 నుండి 2006 వరకు ఢిల్లీ ప్రదేశ్ యువజన కాంగ్రెస్ అధ్యక్షుడిగా పని చేసి 2008 ఢిల్లీ శాసనసభ ఎన్నికలలో పటేల్ నగర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అనితా ఆర్యపై 34,638 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 44,022 ఓట్లతో విజేతగా నిలవగా, అనితా ఆర్య 34,516 ఓట్లుతో రెండోస్థానంలో నిలిచింది. రాజేష్ లిలోథియా 2013 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 25,016 ఓట్లతో మూడోస్థానంలో నిలిచాడు.

రాజేష్ లిలోథియా 2015 ఢిల్లీ శాసనసభ ఎన్నికలలో  పటేల్ నగర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి 10,766 ఓట్లతో మూడోస్థానంలో నిలిచాడు. ఆయన 2019 లోక్‌సభ ఎన్నికల్లో నార్త్ వెస్ట్ ఢిల్లీ లోక్‌సభ నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి 2,36,882 ఓట్లతో మూడోస్థానంలో నిలిచాడు.

రాజేష్ లిలోథియా 2020 ఢిల్లీ శాసనసభ ఎన్నికలలో  మంగోల్ పురి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి 4,073 ఓట్లతో మూడోస్థానంలో నిలిచాడు.

రాజేష్ లిలోథియా 2025 ఢిల్లీ శాసనసభ ఎన్నికలలో సీమాపురి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి 11,823 ఓట్లతో మూడోస్థానంలో నిలిచాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారత జాతీయ కాంగ్రెస్ నాయకులు